== Efterspil ==
Hændelsen udløste efterfølgende debat om de risici, som Grønland var udsat for i forbindelse med landets placering og Thule-basens betydning for de amerikanske flyvninger under Operation Chrome Dome. Ligeledes fik hændelsen dansk indenrigspolitisk stor betydning, idet den danske regering officielt ikke tillod amerikanske atomvåben på dansk territorium, hvorfor den danske regering måtte forklare sig under den efterfølgende [[Thule-sagen (1968)|Thulesag]] om forløbet. Ydermere blev der af de danske Thule-arbejdere under en anden såkaldt [[Thule-sagen (thulearbejderne)|Thulesag]] senere rejst krav om erstatning, idet Thule-arbejderne gjorde gældende, at de ikke var blevet tilstrækkeligt informeret om farerne ved arbejdet, og at mange havde udviklet sygdomme som følge af radioaktiv bestråling.
Historie